Frøyas perlemorvinge

Frøyas perlemorvinge (Boloria freija) er en sommerfugl som tilhører gruppen perlemorvinger (Argynnini) i den artsrike familien flikvinger (Nymphalidae). Den er oppkalt etter kjærlighetsgudinnen Frøya, og er en av flere nordlige perlemorvinger som har fått navn etter norrøne guddommer. I Norge forekommer den i fjellet, men kan også finnes på myrer i lavlandet i de indre delene av Østlandet. Det finnes flere nærtstående, ganske like arter som lettest kan skilles på mønsteret på bakvingenes underside. Frøyas perlemorvinge er forholdsvis lett å kjenne igjen på at kraftig, brunt siksakbånd som går på tvers omtrent midt i vingen.

Levevis 
Larven lever på blokkebær (Vaccinium uliginosum) og rypebær (Arctostaphylos alpinus). De voksne sommerfuglene flyr alt i mai i lavlandet, lenger oppe i juni-juli. Arten er sirkumpolar (finnes i de nordlige delene av både Europa, Asia og Amerika) og finnes i Norge på Østlandet og i høyereliggende områder i Trøndelag og Nord-Norge.

Referanser

Litteratur 
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 Nettsiden Norges sommerfugler

Flikvinger
Sommerfugler formelt beskrevet i 1791
Dyr formelt beskrevet av Carl Peter Thunberg